আর্মি সেন্টারের নাম করে প্রতারণা! গ্রেফতার ভুয়ো সেনা আধিকারিক

কলকাতা: খাস কলকাতা থেকে এবার গ্রেফতার ভুয়ো সেনা আধিকারিক! ভারতীয় সেনায় চাকরি পাইয়ে দেওয়ার নাম করে দীর্ঘদিন ধরে চালানো হয়েছিল প্রতারণা চক্র। আর এই খবর সামনে আসার পরেই শুক্রবার পার্ক স্ট্রিটে কলকাতা পুলিশের তরফ থেকে চালানো হয় অভিযান। অভিযানের পর নাজির হোসেন নামক ওই প্রতারককে করা হয় গ্রেফতার।

আরও পড়ুন: ৭৪ বছরেও অপার মনোবল! সাইকেলে চড়ে মহাকুম্ভে পাড়ি বৃদ্ধের

সেনায় চাকরি দেওয়ার নাম করে বিপুল অঙ্কের অর্থ নেন তিনি। পাশাপাশি চাকরিপ্রার্থীদের বিশ্বাস যোগ্যতা অর্জন করার জন্য কলকাতার বুকে একটি ভুয়ো সেনা প্রশিক্ষণ কেন্দ্রও খুলে ফেলেছিল ৩৫ বছর বয়সি এই যুবক।

পুলিশ সূত্রে জানা যাচ্ছে, কখনও সেই ব্যক্তি নিজেকে সেনাবাহিনীর উচ্চপদস্থ আধিকারিক বলে দাবি করেছেন, তো কখনও নিজেকে গোর্খা রাইফেলসের জওয়ান। আর শহরের সেই সেনা প্রসিক্ষণ কেন্দ্র থেকেই এনসিসি যুবকদের প্রশিক্ষণ দিতেন, বলে জানা যাচ্ছে। আর এই খবর সামনে আসার পরেই তড়িঘড়ি এই ঘটনার তদন্তে নামেন পুলিশ।

দেখুন অন্য খবর